NaiveNeuron/SloPal huggingface dataset:
Érsek, Arpád, poslanec NR SR (2012-12-12):
Ďakujem, ďakujem za slovo. Samozrejme, pán kolega, podporím všetko, čo je pozitívne okolo športu, ale stálo by za to, že keby ste si preštudovali, že koľko stála príprava na olympiádu. Vieme, že zo slovenských športovcov sa zúčastnilo olympiády štyridsaťsedem, najmenej športovcov od samostatnej éry Slovenska. A čo myslíte, koľko stála ich príprava, tých štyridsaťsedem športovcov, keď pobytové náklady a ostatné náklady platil olympijský výbor? Snáď bolo by dobré, keby tieto, tieto veci ste si naštudovali. A neviem prečo hovoríte, že nebudú také veľké výdavky práve z tejto kapitoly športu. Ale hovorili ste o materiáli, ktorý je predložený vo vláde. Neviem, či ste ho prečítali. A taký zlý materiál, ktorý je teraz predložený, ktorý, on nič nehovorí, žiadna konkrétnosť tam nie je, nie je tam napísané, ako sa budú rozdeľovať peniaze, akým spôsobom, akým kľúčom, čo sú priority nášho športu. Vy o tomto hovoríte, o tomto materiáli? Iný materiál asi nie je. Asi o tomto hovoríte, pán kolega. Takže hovorím vám, hovoríte, zimný štadión je aký krásny. Aj ako krásne predražený, však? Z tých peňazí sa postavil aj jeden súkromný hotel, ktorému sme ešte teraz predali štrnásť percent, čo tam chýbalo. O čom rozprávate, pán kolega? Toto si treba uvedomiť predtým, ako prídete k tomu pultu. Aspoň si overte tie čísla, aké sú. Ďakujem veľmi pekne.
J. Počiatek, minister financií SR: (2009-03-10):
V nadväznosti na uvedené predkladaný návrh zákona obsahuje tieto právne úpravy: 1. novelu zákona o cenných papieroch, zákon č. 566/2001 Z. z., ustanovuje sa povinnosť Centrálnemu depozitáru najmenej raz ročne poskytovať majiteľom účtov, ktoré spoplatňuje výpis z účtu, a to bezodplatne; 2. novelu zákona o tzv. veľkej privatizácii, zákon č. 92/1991 Zb. o prevode majetku štátu na iné osoby, ktorý predstavuje nosnú časť navrhovaných legislatívnych zmien. Touto novelou sa ustanovuje možnosť pre majiteľov dotknutých účtov previesť na Fond národného majetku Slovenskej republiky predmetné cenné papiere, pričom Fond národného majetku okrem toho môže prevziať na seba aj záväzky týkajúce sa týchto cenných papierov, a to predovšetkým poplatky za vedenie účtu, a to za kalendárny rok, v ktorom sa prevod uskutočnil, ako aj za predchádzajúci kalendárny rok; 3. obsahuje novelu zákona o obchodnom registri, zákon č. 530/2003 Z. z. Cieľom tejto úpravy je uľahčiť a zrýchliť proces výmazu spoločnosti z registra emitenta v Centrálnom depozitári cenných papierov, a to takým spôsobom, že sa sprístupní databáza obchodného registra pre Centrálny depozitár cenných papierov, ktorý bude môcť týmto pádom na základe takto získaných informácií urobiť príslušné kroky. Po zistení skutočností, že spoločnosť je vymazaná z obchodného registra, môže vymazať register emitenta, následne cenné papiere na účtoch majiteľov a pristúpiť k zrušeniu týchto účtov. Ďakujem za slovo. Skončil som.
Blanár, Juraj, podpredseda NR SR (2022-03-15):
Na vaše vystúpenie 6, 7 faktických poznámok. Uzatváram možnosť s faktickými poznámkami. Pán kolega Pellegrini, s procedurálnym návrhom? Takže do rozpravy. Môžete, technici, ho môžete vymazať, potom dám možnosť do rozpravy. Takže ako prvý pán poslanec Žiak.
K. Tóthová, poslankyňa: (2006-04-20):
Vážený pán minister, správu, ktorú vám dali vaši zamestnanci, sú vlastne, by som to stručne nazvala, ústupové „tanečky“. Prvý poznatok, mesto ako Malacky, ktoré má vyše 18-tisíc obyvateľov, je neúnosné, aby malo len jednu poštu. Opakujem, má len jednu poštu. To je situácia neúnosná, nemôže tak existovať jedno mesto okresné ďalej. Po druhé, ešte v októbri minulého roku tieto diskusie začali, boli 50 m2, potom 80 a na 80 zástupcovia pošty povedali, že to bude vyhovujúce. Koncom februára alebo začiatkom marca, teraz presne termín nepoviem, som bola prítomná na rokovaní zástupcov samosprávy, zástupcov pošty a ešte ďalších odborníkov. Priamo na rokovaní bol aj primátor mesta Malacky a tam zástupcovia pošty vôbec neuvádzali, že sú to malé priestory, povedali, že sú vyhovujúce, povedali, že súhlasia s nájomným. Dohodlo sa, že sa upevnia priečinky, čo vyhradí, teda zafinancuje samospráva vo výške 130 tisíc korún, ďalej, že sa vybudujú prístupové cesty, o ktorých hovoria, že sú tam nie, mesto sa zaviazalo... (Prerušené vystúpenie časomierou.)
Mičovský, Ján, poslanec NR SR (2014-06-26):
Ďakujem za slovo, vážený pán predseda. Štefan, ja často s tebou nesúhlasím, ale tušil som, že aj teraz možno tvoje vystúpenie vzbudí niektoré poznámky, napokon boli sme toho práve svedkom. Ale ja považujem za potrebné napriek tomu, že idem za chvíľočku do rozpravy, aby tu bola príčinná súvislosť medzi tým, čo si to povedal, a ako chcem na teba zareagovať, oceniť jednu vec, ktorá mi dosť často chýbala aj v minulosti, a ty si ju povedal jasne a ja si myslím, že správne, veľmi správne. A to, že si pripomenul, že dnešné možnosti, hodnotenia nášho fungovania v Európskej únii majú akési základy, korene a prameň a že si spomenul osobu, osobnosť bývalého premiéra Mikuláša Dzurindu. Ono je tá politika taká, že prídu nánosy a potom sa všetko zneguje a zistí sa, že biele nebolo až tak biele. Ale ja si myslím, že je veľmi správne, keď dokážeme byť féroví. A ty si bol v tomto prípade férový a jasne si pomenoval, že množstvo reforiem, ktoré sa v ťažkej dobe v tejto krajine urobili, boli ozaj urobené pod vedením a zásluhou, samozrejme, aj širšieho kolektívu, ktorý zastrešoval práve premiér Mikuláš Dzurinda. Mne aj v minulosti chýbalo, že keď nadviazali tu ďalšie vlády aj vláda pána premiéra Fica, nepostrehol som nikdy, že by tak férovo na politickom kolbišti niekto tieto fakty ocenil. A ty si to urobil, lepšie teraz ako nikdy a lepšie takto ako vôbec. Tak práve za tento moment tvojho vystúpenia ti osobitne ďakujem. Mne sa to páčilo a veľmi mi to chýbalo aj v minulosti. Treba pripomínať veci tak, aké boli. A keď boli dobré, tak to netreba zapierať ani vtedy, keď nám to už akosi z nejakých dôvodov nevyhovuje. Ďakujem.
Brocka, Július, poslanec NR SR (2015-05-12):
Pani poslankyňa Vaľová, pýtate sa v rečníckej otázke, aj mňa, že prečo by sa mali všetci skladať sporiteľom v II. pilieri za ich nezodpovedné správanie na minimálny dôchodok. Vážená pani kolegyňa, táto otázka by bola na mieste, prečo vláda Slovenskej republiky schválila taký návrh? Veď pred dvomi mesiacmi – 17. marca – sme schválili návrh vlády, ktorého obsahom je, že všetci zamestnaní ľudia, alebo teda, ak do toho zahrniem aj tých milión dôchodcov, sa poskladajú množine 75-tis. dôchodcov, ktorí budú mať dôchodok zvýšený na úroveň minimálneho dôchodku a radovo to bude vyššie oproti súčasnosti okolo niekoľko desiatok eur. To znamená, vaša vláda navrhla, že všetci sa poskladajú tej skupine 75-tis. ľudí, ktorí budú mať vyšší dôchodok, teda na úrovni minimálneho dôchodku. Ale vy teraz, keď sme vám otvorili oči z opozície, že ale veď idete akoby proti sebe, keď ste otvorili, keby nebol otvorený II. pilier, tak by som hlasoval za, bez toho pozmeňováku. Ale vy ste zároveň otvorili II. pilier a vy vytvárate priestor, aby nielenže Brocka, ktorý vstúpil do II. piliera hneď, ako ste ho prvýkrát otvorili, aleže by aj ďalší, aj tí, s tými minimálnymi mzdami, lebo naozaj je to pre nich priestor, že budú mať vyšší dôchodok a je jedno, či sú len v prvom alebo v oboch, no. Ale vy týmto pozmeňovákom teraz tú množinu 75-tis. dôchodcov zmenšujete. To znamená, najprv ste chceli pridať 75 tisícom a teraz ste z toho vylúčili tých, čo si sporia v II. pilieri. Urobte si v tom poriadok, prosím vás.
Mazurek, Milan, poslanec NR SR (2021-11-30):
Vážený pán predsedajúci, panie poslankyne, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uverejnený, uvedený pod tlačou 780. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 810 z 8. novembra 2021 navrhujem, aby zákon, návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 28. januára 2022 a v gestorskom výbore do 31. januára 2022. Prosím, pán predsedajúci, otvorte všeobecnú rozpravu.
Figeľ, Ján, podpredseda NR SR (2014-06-10):
Ďakujem, ďalším je Pavol Zajac.
Hrušovský, Pavol, podpredseda NR SR (2010-12-02):
Pomalšie.
Bugár, Béla, doterajší podpredseda NR SR (2012-04-04):
Pavol Zajac.
Laššáková, Jana, podpredsedníčka NR SR (2013-10-29):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán poslanec Zajac.
Martinák, Ľuboš, poslanec NR SR (2013-05-29):
Pán predseda, prosím, dajte hlasovať o tom, že Národná rada Slovenskej republiky v súlade s vaším rozhodnutím prideľuje predložený poslanecký návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre obranu a bezpečnosť, ďalej, aby za gestorský výbor určila hlasovaním Výbor Národnej rady Slovenskej republiky pôdohospodárstvo a životné prostredie s tým, že určené výbory poslanecký návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Šimečka, Michal, podpredseda NR SR (2024-01-08):
Ďakujem pekne. Pán poslanec Hlina.
Kollár, Boris, predseda NR SR (2020-06-04):
Prosím, prezentujme sa a hlasujme. (Hlasovanie.) Prítomných 131 poslancov, za 131. Schválené.
M. Sabolová, poslankyňa: (2008-03-26):
Pre mňa tu ale vyvstáva po tej analýze jedna otázka. Čo viedlo predkladateľov k predloženiu tejto novely zákona, lebo, ako zdôraznila pani poslankyňa, že jedine dobrá vec, ktorá tam je, je predĺženie lehoty na možnosť vysporiadania, či boli oslovení nejakými priateľmi, ktorí ešte v záhradkárskych osadách, prípadne nejakými vlastníkmi nemali veci vysporiadané alebo nepožiadali o vysporiadanie týchto náležitostí, lebo toto je   jediný dôvod. A že   je 50 % nevysporiadaných vecí, to  je jasný príklad, že tento návrh zákona potrebuje nielen dobrú analýzu, ale potrebuje aj dobrých legislatívcov a nemôže to ostať na poslaneckej novele. Preto by som bola veľmi rada, keby páni poslanci, ak majú dobrý úmysel a chcú veci pomôcť, stiahli z rokovania tento návrh zákona a aby ministerstvo pôdohospodárstva pripravilo taký návrh zákona, ktorý urýchli, zjednoduší a zlepší tento proces, aby boli uspokojené obidve strany, aj záhradkári, aj vlastníci. A tak si myslím, tak ako som povedala, že tento návrh zákona je len takou malou kamuflážou. On nerieši problém vysporiadania záhradkárskych osád a to by si mali občania jasne uvedomiť. Mne je len ľúto a verím, že sa to dostane aj správnym spôsobom do médií, aby vedeli, že tu nie je dobrý úmysel, tu je len nejaká čiastočná úprava.
Blanár, Juraj, podpredseda NR SR (2021-06-24):
Ďakujem, pán poslanec Kuffa. Ďalší, kto vystúpi so svojou interpeláciou, je pán poslanec Viliam Zahorčák, ktorému udeľujem slovo.
Danko, Andrej, podpredseda NR SR (2024-06-27):
Poslanec Šimečka.
Záhumenský, Marian, poslanec NR SR (2010-07-08):
Sľubujem. (Potlesk.)
Mezenská, Helena, poslankyňa NR SR (2014-10-16):
Tak ja vám chcem, pani poslankyňa Žitňanská, poďakovať za tento váš postoj, lebo v tom súdnictve, naozaj, v justícii bude zjavný problém, ktorý sa prejavuje, samozrejme, prieťahmi v konaní. Konania, ktoré neustávajú, naozaj aj mne sú známe mnohé. Sedemnásťročné, vytýčené prvé konanie. Takže naozaj tá nespokojnosť všeobecne vo verejnosti pretrváva a nejdem len cez rozmer poznania v spotrebiteľskej oblasti. Pod tieto prieťahy v konaní, sa stotožňujem s vami, podpisuje výrazným podielom aj nízka kvalita samotných sudcov. A mňa veľmi mrzí, že pod rúškom takej ochrany nezávislosti sudcov sa mnohokrát, ako mám to možnosť vidieť z praktického poznania, pozorovania niektorých súdnych procesov, pod toto rúško sa schováva ovplyvňovanie sudcov, ich nekoncepčný, nesystémový, nekomplexný, neprofesionálny prístup. Takže vaše vyjadrenie, pani poslankyňa, o tom, že miera subjektívneho posudzovania pri výbere jednotlivých sudcov sa zvyšuje, ma veľmi znepokojuje toto vaše konštatovanie, a preto by som v tomto kontexte požiadala ministra, aby sa k vašemu vystúpeniu vyjadril. Ďakujem.
Ďuriš Nicholsonová, Lucia, podpredsedníčka NR SR (2017-05-19):
Takže sa hlásite o slovo v rámci rozpravy ešte. Nech sa páči, pán navrhovateľ.
Bugár, Béla, podpredseda NR SR (2018-02-08):
Pán poslanec Mazurek.
Záborská, Anna, poslankyňa NR SR (2020-09-29):
Ďakujem pekne, pán predseda. (Neutíchajúci ruch v sále a prerušenie vystúpenia predsedajúcim.)
Jurinová, Erika, podpredsedníčka NR SR (2013-05-29):
Pán poslanec Kuffa.
B. Bugár, podpredseda NR SR: (2004-02-04):
(Hlasovanie.) Prítomných 131, za 3, proti 47, zdržalo sa 80, 1 nehlasoval. Konštatujem, že tento bod sme neschválili. Nech sa páči.
Tomáš, Erik, poslanec NR SR (2022-03-24):
Pardon, nie, nie, nie, pán predsedajúci (povedané súbežne s predsedajúcim), neporušujem rokovací poriadok,
Pellegrini, Peter, predseda NR SR (2015-03-12):
Vážené panie poslankyne, vážení páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne položili do včera do 12. hodiny 25 otázok na predsedu vlády a na členov vlády 24 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa odpovedať nebude. Prosím teraz predsedu vlády Roberta Fica, aby oznámil, kto z členov vlády bude odpovedať na otázky za neprítomných členov vlády. Pán predseda, nech sa páči.
Žiga, Peter, podpredseda NR SR (2024-06-20):
Prezentujme sa a hlasujme. (Hlasovanie.) 78 prítomných, 74 proti, 4 sa zdržali. Návrh sme neschválili.
Ďuriš Nicholsonová, Lucia, podpredsedníčka NR SR (2017-06-15):
Jedna faktická poznámka na vaše vystúpenie, pán poslanec Žarnay. Končím možnosť prihlásiť sa s faktickou poznámkou. Nech sa páči, pán poslanec Sopko.
V. Jasaň, poslanec: (2008-09-09):
Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 25. augusta 2008 č. 748 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali nasledujúce výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť a zároveň odporúčam, aby výbory predmetný vládny návrh zákona prerokovali v lehote do 20. októbra 2008 a gestorský výbor do 21. októbra 2008. Všetko, pán predseda, prosím, otvorte rozpravu.
Schlosár, Rastislav, poslanec NR SR (2019-09-24):
Pán kolega Žarnay, vy ste tak trochu v tom svojom, v tej svojej faktickej poznámke na moje vystúpenie uleteli. Ak ste sledovali, ako my postupujeme ako politická strana pri predkladaní návrhov zákonov, tak my sme predložili tri, toto už je náš tretí návrh zákona na sprísnenie interrupčnej politiky, ale ani jeden neriešil nejaké tresty pre ženy. Čiže zamýšľať sa nad tým, že kam by, kam my smerujeme a čo chceme dosiahnuť a neviem, čo všetko chceme, ako chceme ubližovať ženám, je absolútny nezmysel. A pokiaľ ste hovorili o tom, že by sme mali zaviesť alebo teda že by sme mali iniciovať referendum o tom, aby sa ľudia k tejto otázke vyjadrili, tak ja som to hovoril v rozprave. Áno, máme referendum, ale, bohužiaľ, to referendum je v podstate nefunkčné, to je jedna vec, to znamená iba my ako poslanci Národnej rady máme možnosť niečo zmeniť, a preto nepresúvajme alibisticky zodpovednosť na ľudí v referende, ktorí aj tak podľa toho, ako sú nastavené súčasné zákony, nie je dostatočne funkčné a navyše, ako iste viete, o základných ľudských právach a slobodách, tieto nemôžu byť predmetom referenda. A pre mňa aj pre mojich kolegov je jednoducho otázka interrupcií otázkou základných ľudských práv a slobôd. Čiže táto otázka by tak či tak nemohla byť predmetom referenda.
Paška, Pavol, predseda NR SR (2013-10-15):
Pani spravodajkyňa, buďte taká láskavá, hlasujeme. (Hlasovanie.) 135 prítomných, 77 za, 17 proti, 38 sa zdržalo, 3 nehlasovali. Návrh sme postúpili. Ešte jedno hlasovanie, pani spravodajkyňa. Sme v prvom čítaní, návrhy pridelenia výborom a lehoty.
Blanár, Juraj, podpredseda NR SR (2022-10-05):
Dávam teraz možnosť, panie poslankyne, páni poslanci, prihlásiť sa ústne do rozpravy. Konštatujem, že nikto, preto vyhlasujem rozpravu za uzavretú. Predpokladám, že pani navrhovateľka nemá záujem o záverečné slovo. Pán spravodajca, nie. Konštatujem, že budeme hlasovať o jedenástej hodine o tomto návrhu zákona. Ďakujem. Vážené panie poslankyne, páni poslanci, keďže som avizoval, že nemáme prítomného predkladateľa za nasledujúce body, ktoré sú podľa programu, tak tieto body prepadnú a budem ich menovať. Je to bod č. 117 pána poslanca Vetráka, Libu a Richarda Nemca a pána Szőllősa, je to parlamentná tlač 1187, na záver schôdze, potom je to bod č. 118 pána poslanca Milana Vetráka, parlamentná tlač 1182. A do tretice bod č. 119, parlamentná tlač 1183, pána poslanca Milana Vetráka takisto prepadáva na záver programu. A teraz pristúpime k nasledujúcemu bodu, ktorým je, ktorým je druhé čítanie zákona z 22. júna 2022, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa dopĺňa zákon č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov vrátenom prezidentkou Slovenskou republiky na opätovné prerokovanie Národnou radou. Materiál je pod parlamentnou tlačou 1084. A teraz by som rád udelil slovo pánovi spoločnému spravodajcovi Petrovi Vonsovi, ktorý pred chvíľou bol v rokovacej sále, aby mohol vystúpiť so správou. Môžem vás poprosiť, pravdepodobne je niekde na blízku a bol pripravený vystúpiť. Chvíľočku počkáme, lebo videl som ho v rokovacej sále, ja viem, že bol pripravený vystúpiť. Vyhlasujem minútovú prestávku, dve minúty, kým si technické záležitosti pán poslanec vybaví a príde. (Krátka prestávka.) Takže bolo to rýchlejšie. Pán poslanec Vons je šikovný, takže dávam slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi a prosím ho, aby informoval Národnú radu o výsledku prerokovania vráteného zákona vo výboroch. Nech sa páči, pán poslanec, máte slovo. (Rokovanie o zákone z 22. júna 2022, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa dopĺňa zákon č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky , tlač 1084.)
Richter, Ján, poslanec NR SR (2023-01-26):
Ďakujem pekne za slovo. Chcem uviesť hneď na začiatku, aby bolo jasné, že chcem možno rozšíriť niektoré myšlienky, ktoré vo svojom vystúpení pán poslanec Fico povedal a nebudem opakovať úplne jeho slová, keď hovorím o rozšírení, budem hovoriť o myšlienkach, ktoré on otvoril a to hlavne v tej sociálnej oblasti. Parlament vyslovil vláde nedôveru. Jedinou úlohou a tou najzakladanejšou úlohou v takomto prípade je priviesť krajinu čo najskôr k predčasným voľbám. Chcel by som povedať, že vyslovenie nedôvery nie je niečo, čo nepozná ústava v jednotlivých krajinách Európy, ale všade je prvoradá úloha, čo najskôr priviesť krajinu k predčasným voľbám. Prečo sa ideme z toho vymykať my? Možno taká politologická úvaha. Ja neviem. Pán Matovič, nie je tu ani Sulík, vy chcete dať priestor tým, ktorí tu zakladajú a majú ambíciu k voľbám priviesť nejaké nové politické strany, aby mali dostatok času? Nie je to nejaká dvojsečná zbraň aj pre vás? Alebo je to záujem, či niekto si myslí, že zoberiete voličov z druhej strany z toho ľavého spektra? Celkom iste nie. No a čo sa týka tých sociálnych aspektov, bolo tu dobre povedané, že sú tu isté veci, ktoré sú možno nepochopiteľné. Zobrali ste prvákom stovku, vrátili ste stovku. Dnes zobrali ste obedy zadarmo, dnes ich vraciate. Ja som pevne presvedčený, že využijete ešte tých pár mesiacov, čo máte, vrátite 13. dôchodky v plnej dôchodkovej výške, vrátite všetky aspekty, ktoré sa týkajú sociálneho štátu. Možnože to by bola taká posledná, by som povedal, cielená vec, s ktorou by ste išli osloviť voličov, ale aj napriek tomu už tak, ako ste ich oklamali pred týmito voľbami, ich celkom iste ďalej neoklamete.
Danko, Andrej, podpredseda NR SR (2024-02-02):
Poslankyňa Kolíková.
Paška, Pavol, predseda NR SR (2012-10-29):
Pani poslankyňa Nicholsonová.
Paška, Pavol, predseda NR SR (2012-10-16):
Hlasujeme. (Hlasovanie.) 139 prítomných, 95 bolo za, 44 sa zdržalo. Sme v treťom čítaní . Otváram rozpravu. Nie je o ňu záujem. Vyhlasujem ju skončenú a budeme hlasovať.
Blanár, Juraj, podpredseda NR SR (2021-11-26):
Vyčerpali sme všetky písomné prihlášky do rozpravy. Do rozpravy dávam teraz možnosť prihlásiť sa ústne. Končím možnosť prihlásiť sa do rozpravy. (Reakcia z pléna.) Je pán poslanec Pročko. Všetci? Uzatváram možnosť prihlásiť sa do rozpravy, deviati páni poslanci. Aj pán poslanec Krajčír, tak sa prihláste. Čiže desiaty pán poslanec Krajčír. Ako prvý, doplňte tam aj pána poslanca Krajčíra. Desiatka je uzavretá. Pán poslanec Pčolinský, máte slovo ako prvý.
Hort, Milan, podpredseda NR SR (2011-05-20):
Ďakujem, pán navrhovateľ. Pán spravodajca, chcete reagovať v záverečnom slove? Nech sa páči.
Drdul, Dominik, poslanec NR SR (2021-11-09):
Ďakujem veľmi pekne za slovo. Chcel by som presunúť hlasovanie o tlači 636, bod číslo 70 programu, disciplinárny poriadok Najvyššieho správneho súdu na zajtra na sedemnástu hodinu.
Zmajkovičová, Renáta, podpredsedníčka NR SR (2013-03-21):
Pán poslanec Mikloško, s reakciou, nech sa páči.
Kollár, Miroslav, poslanec NR SR (2022-05-10):
Pán predseda, ak je to takto, tak určujem termín hlasovania k môjmu bodu zajtra o sedemnástej. Ďakujem.
Bugár, Béla, podpredseda NR SR (2019-10-15):
Nech sa páči, prezentujme sa a hlasujme. (Hlasovanie.) Prítomných 133, za 76, proti 3, zdržalo sa 53 poslancov,1 nehlasoval. Konštatujem, že návrh bol schválený. Teraz vás prosím, pán poslanec, aby ste uviedli hlasovanie o návrhu uznesenia k návrhu na vyhlásenie obce Nesvady za mesto (tlač 1671). Nech sa páči.
Kremský, Peter, poslanec NR SR (2020-04-07):
Dobrý deň, ďakujem. Ja by som chcel upresniť pár vecí, ktoré tu pán Kamenický spomínal. Myslím si, že stále tu dochádza k veľkým omylom. Neviem, pán Kamenický, či tomu celkom nerozumiete, alebo len otáčate veci tak, ako sa vám hodí. Prvá vec, ktorú chcem povedať, využiť tieto ustanovenia bude dobrovoľné. Neviem, ako by som to viac zdôraznil. Nikto nikoho nenúti, aby si odkladal splátky a platil úrok navyše. Je to dobrovoľné pre každého. Druhá vec, banky môžu urobiť aj viac nad rámec toho, čo im bude prikazovať zákon. Je to na nich. Ak povedia ľuďom, viete čo, ľudia, zákon nám to síce neprikazuje, ale my vám odpustíme úrok, necháme to tak, pretože dobre zarábame, a odpustíme vám úrok. Bude to ich konkurenčná výhoda, zlepšia si postavenie na trhu, pritiahnu viac klientov. Dnes banky prichádzajú s tým, že oslovujú klientov iných bánk a lákajú ich, preneste si úver k nám, dáme vám úľavy, dáme vám odklad splátok, odpustíme vám úrok. Takže myslím si, že nič z toho, čo tu zdôrazňujete, nie je vylúčené. Nech sa páči, môže sa to stať. Ešte raz chcem povedať, že toto je pomoc. Toto je pomoc tým, ktorým vypadne príjem a nemajú na zaplatenie splátky. Toto riešime. Nie tých, ktorí by teraz chceli rok neplatiť úrok. Viete, mne to pripadá, ako keď je niekto hladný, umiera od hladu, my prídeme, ponúkneme mu chlieb a vy poviete, jej, ale veď vy ste mu nedali šunku, veď vy nedoprajete tomu chudobnému človeku, tomu chudákovi šunku. Vy mu dávate obyčajný chlieb. Ale áno, ale on je hladný. My ho potrebujeme zachrániť. My neriešime šunku. My riešime chlieb. Navyše to, čo navrhujete vy, by zrejme vyvolalo tlak bánk na štát, aby im nahradil... (Prerušenie vystúpenia časomerom.)
Danko, Andrej, predseda NR SR (2017-04-07):
Poprosím o kľud v sále. Nech sa páči, pán poslanec.
Frešo, Pavol, poslanec NR SR (2012-09-26):
Ďakujem pekne, pán predseda, za slovo. Pán poslanec Viskupič, to je presne tá esencia, na ktorú som chcel poukázať, lebo to je v skutočnosti jednoduchá pravda, chceme tých ľudí pustiť normálne chodiť ako po lese, tak ako chodia peši, tak na koňoch, tak aj na bicykloch, alebo to nechceme. Také je to rozhodnutie. Potom sa tomu prispôsobuje všetka tá tzv. odborná argumentácia. Snažil som sa to vysvetliť čo najzrozumiteľnejšie aj z toho historického hľadiska, že nás to vracia v niektorých aspektoch v prípade tých koní a analogicky aj tých bicyklov do čias nevoľníctva pred Máriu Teréziu. Čo sa týka tej analógie, prečo som to použil. No je to preto, lebo je to tak strašne absurdné. A tá realita s tým, že tie cesty nie sú vyznačené. Ľuboš, veď to je jednoduché. Jedna jediná ruka v tejto sále bola zdvihnutá hore, ktorá videla vyznačené tieto lesné cesty. Samého tu v parlamente Slovenskej republiky ťa to usvedčilo, že je to hlúposť. Však ja keby som niečo povedal, že je to jasné a poviem dvihnite ruku komu z vás je to jasné, zdvihnem ju sám, no tak by som musel asi pochopiť, že niečo nie je v poriadku. Preto ja navrhujem postúpiť to do druhého čítania. A potom, nech sa páči, dajte tam záväzné značenie, ktoré bude každému jasné aj zrozumiteľné. Ak to mám povedať úplne po lopate, tak aj tomu decku musí byť jasné, že teraz ide správne alebo teraz ide nesprávne. Ale naspäť k tomu samotnému rozhodnutiu. V roku 2007 nebol žiaden vážny dôvod pre takúto plošnú reštrikciu. Ten dôvod skutočne tu žiaden poctivý vážne nezaznel. A ja sa nechcem vracať k tomu lobizmu, chcel by som len apelovať v tomto záverečnom slove v desiatich sekundách, aby sme sa chopili zdravého rozumu. Nikomu normálnemu nevysvetlíte, prečo nemôže s bicyklom ísť po lese, nikomu zdravému normálnemu to nevysvetlíte.
M. Dzurinda, predseda vlády SR: (2002-02-21):
J. Migaš, predseda NR SR: Ďakujem. Teraz pristúpime k odpovediam na vyžrebované otázky. Prvá otázka na predsedu vlády podľa vyžrebovaného poradia je od pána poslanca Jozefa Klemensa. Otázka znie: „Aký bol účel vašej návštevy dňa 19. 2. 2002 v SRN?“ Odpovedá predseda vlády. Nech sa páči.
Kollár, Boris, predseda NR SR (2022-11-09):
Prosím, prezentujme sa a hlasujeme. (Ruch v sále.) (Hlasovanie.) Prítomných 141 poslancov (potlesk), za 82, proti 1, zdržalo sa 56, nehlasovali 2. Konštatujem, že sme schválili návrh novely zákona č. 650/2004 Z. z. o doplnkovom dôchodkovom sporení. Teraz prosím poverenú členku výboru pre pôdohospodárstvo a životné prostredie poslankyňu Annu Zemanovú, aby uviedla hlasovanie o bode 84 schváleného programu, ktorým je prvé čítanie návrhu poslankyni Halgašovej na vydanie zákona, ktorým sa mení a dopĺňa zákon č. 330/1991 Zb. o pozemkových úpravách, je to tlač 1240. Nech sa páči, pani poslankyňa, máte slovo. (Hlasovanie o návrhu poslankyne Národnej rady Slovenskej republiky Jarmily Halgašovej na vydanie zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov , tlač 1240.)
Dubovcová, Jana, poslankyňa NR SR (2011-04-01):
Ja iba stručne chcem kolegu poslanca Jarjabka upozorniť na to, že ja som žiadny právny rozbor tejto predkladanej novely nerobila. Podľa môjho názoru tu nebol priestor na právne analýzy, takže aby toto láskavo zobral na vedomie. A ak by bol taký dobrý, nech si prečíta môj príspevok a uvidí, že môj príspevok sa netýkal právnej analýzy, ale bol to názor, akým spôsobom by sme mali pristupovať a ako by sme mali uvažovať nad obsahom tejto právnej úpravy.
Hrnčiar, Andrej, doterajší podpredseda NR SR (2020-03-20):
Pán poslanec Dominik Drdul.
P. Hrušovský, predseda NR SR: (2003-10-23):
M. Juščík, poslanec: Ďakujem, pán minister, za odpoveď. Ono snáď tá otázka bola postavená takto všeobecne. Ale ja som predovšetkým a cieľ tej otázky bol v tom, že ľudia prosia konkrétne o niektoré veci a tá informovanosť je slabá. Ja by som vás chcel poprosiť, aby ste povedali, ako chceme tú informačnú kampaň urobiť a týmto ľuďom skutočne podrobne vysvetliť, lebo sa každý o to prosí, každý sa pýta, ako to bude. Sú tam rodinné vzťahy z jednej i z druhej strany, ako sa budú pohybovať. A preto som túto otázku aj takto postavil. Ďakujem.
P. Hrušovský, podpredseda NR SR: (2002-05-16):
Pán poslanec Mikloško.
Laššáková, Jana, podpredsedníčka NR SR (2013-12-16):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky, za klub KDH vystúpi pán poslanec Pavol Zajac a ďalej je do rozpravy prihlásený pán poslanec Jozef Mikloško z klubu KDH. Nech sa páči, pán poslanec Zajac.
Bugár, Béla, podpredseda NR SR (2017-04-06):
Na vystúpenie pani poslankyne s faktickými traja. Končím možnosť sa prihlásiť. Pán poslanec Mihál.
Lukáč, Jozef, poslanec NR SR (2022-06-16):
Ďakujem. Chcem pripomenúť členom výboru pre verejnú správu, že výbor bude zasadať o 12.15 h.
Grendel, Gábor, podpredseda NR SR (2020-11-25):
Pani poslankyňa Pleštinská.
Senko, Ján, poslanec NR SR (2010-09-07):
Ďakujem. Myslím si, že to bolo veľmi trefné vystúpenie pána poslanca Madeja a myslím si, že je to presne o tom, o čom hovoril a o čom sa tu vlastne rozhodli aj poslanci Národnej rady. O tom, že je potrebné čo najskôr vo väčšej miere umlčať opozíciu a umlčať možno aj ľudí, ktorí sú kritickejší vo vzťahu k súčasnej koalícii. Je to úloha č. 1 súčasnej vládnej koalície. Povedzte mi, kde môžete počuť aj kritický názor, slobodný názor, a kde vám ho iný môže povedať, ak nie na pôde parlamentu? Zamyslite sa nad tým! Popri tom, že sa snažíte zoslabovať súdnu moc, výkonná moc sa snaží zoslabovať aj zákonodarnú moc, to sú tie tendencie. V tomto vám účinne pomáhajú aj jalové médiá, ktoré sú vo vzťahu k vám úplne milé, servilné a, jednoducho, sa boja zdvihnúť kritický hlas, aj prst vo vzťahu k vám. Ja som zvedavý, ako sa bude toto všetko v spoločnosti komentovať a ako to budú komentovať aj práve médiá, ale tento váš pokus je úplne jasný, prevziať kontrolu výkonnej moci nad súdnou mocou.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 135 poslancov, za 85, proti 1, 41 sa zdržalo, 8 nehlasovali. Konštatujem, že sme schválili návrh novely zákona č. 57/2018 Z. z. o regionálnej investičnej pomoci . Ďalej budeme hlasovať v druhom čítaní o návrhu poslancov Kremského, Kuriaka, Matoviča, Libu a Tótha na vydanie zákona, ktorým sa mení a dopĺňa zákon č. 519/2022 Z. z. o solidárnom príspevku z činností v odvetviach ropy, zemného plynu, uhlia a rafinérií. Je to tlač 1378, bod 117 schváleného programu. Prosím spoločného spravodajcu, predsedu výboru pre financie a rozpočet, poslanca Mariána Viskupiča, aby hlasovanie uvádzal. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Petra Kremského, Milana Kuriaka, Igora Matoviča, Petra Libu a Vojtecha Tótha na vydanie zákona, ktorým sa mení a dopĺňa zákon č. 519/2022 Z. z. o solidárnom príspevku z činností v odvetviach ropy, zemného plynu, uhlia a rafinérií a o doplnení niektorých zákonov , tlač 1378.)
Danko, Andrej, podpredseda NR SR (2023-12-07):
Do rozpravy je prihlásený pán poslanec Hajko. Pripraví sa poslanec Viskupič.
Laurenčík, Milan, poslanec NR SR (2011-10-21):
Keďže sme odhlasovali všetky pozmeňujúce návrhy zo spoločnej správy, budeme hlasovať o pozmeňujúcich návrhoch z rozpravy. Teraz hlasujeme o pozmeňovacom návrhu pána poslanca Beblavého.
Drdul, Dominik, poslanec NR SR (2022-12-01):
Ďakujem veľmi pekne za slovo, pán podpredseda. Všetko, čo si, Janka, povedala, je pravda, je pravda, že ako spoločnosť máme voči tejto skupine zamestnancov obrovský dlh, že je ich práca nedocenená a že je namieste a je spravodlivé, aby došlo ku aspoň čiastočnému, tak ako sa dá, tak ako je možné, zlepšeniu ich situácie. A ja sa preto tiež pripájam k tomuto tvojmu alebo k tejto tvojej iniciatíve a chcem podporiť snahu o to, aby tento verejný prísľub, ktorý bol daný, bol aj naplnený a budem sa o to snažiť, pokiaľ sa bude dať. Ďakujem veľmi pekne.
Kuffa, Štefan, poslanec NR SR (2012-08-08):
Ďakujem za slovo. Vážený pán predseda, pán minister, milí kolegovia, milé dámy, dovoľte mi, aby aj ja som zareagoval na predrečníka, ak je pravdou, že správa Medzinárodného menového fondu hovorí o tom, že deficit štátneho rozpočtu je 4,4 % deficitu (Plánovaný deficit bol na tento rok 4,6 percent. To je správa zo 17. júla 2012.), tak potom naozaj zákon o sociálnom poistení bolo by vhodné, aby bol doplnený o analýzu Národnej banky Slovenska tak, ako to pán kolega Frešo tuná navrhoval. Naozaj, myslím si, že netreba sa unáhliť pri takom závažnom zákone, ako je zákon o sociálnom poistení. A aby potom neskôr nevznikali z toho veľké problémy. Prvý pilier, ako sa ukazuje z dlhodobého hľadiska, zdá sa naozaj, že je neudržateľný. Ročne takmer miliarda, ktorá chýba v prvom pilieri, naozaj nie je udržateľná. Druhý pilier napádať preto, že ľudia sa rozhodli správať zodpovedne a sporia si na svoje budúce dôchodky, považujem tiež za nie veľmi serióznu vec. V každej domácnosti a rovnako aj v štátnom rozpočte, keď chýbajú peniaze, tak vec nevyriešime tak, že budeme si požičiavať a brať odniekiaľ. A donekonečna to nejde, pretože ten dlh bude treba splatiť. Aj v tejto chvíli treba sa správať zodpovednejšie a viac šetriť, ako viac míňať. Ďakujem pekne za slovo.
Laurenčík, Milan, podpredseda NR SR (2021-02-26):
Už tradične faktickú poznámku má aj pán poslanec Miroslav Suja. Nech sa páči.
Jančula, Tibor, poslanec NR SR (2016-11-29):
Vážený pán predsedajúci, v rozprave vystúpil jeden poslanec, bol podaný jeden pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci rozpravy. Dajte, prosím, hlasovať.
Hrnčiar, Andrej, podpredseda NR SR (2018-05-17):
Dve faktické poznámky. Nech sa páči, pán poslanec Mizík.
M. Číž, podpredseda NR SR: (2008-07-03):
Otváram rozpravu. Písomnú prihlášku nemám. Takže sa pýtam – ústne. Registrujem pána poslanca Jozefa Haleckého. Ešte niekto, prosím? Pokiaľ nie, uzatváram rozpravu alebo možnosť prihlásiť sa do rozpravy ústne. Slovo má pán poslanec Halecký.
Petro, František, poslanec NR SR (2014-02-04):
Teraz dajte, prosím, hlasovať o bode 81 spoločnej správy s návrhom gestorského výboru schváliť.
B. Bugár, podpredseda NR SR: (2004-06-23):
E. Rusnáková, poslankyňa: Vážený pán predsedajúci, vážené kolegyne, kolegovia, chcem povedať, že správa obsahovala všetky údaje, ktoré sú potrebné na to, aby boli poslanci plne informovaní o tom, ako hospodáril Študentský pôžičkový fond a, samozrejme, že boli aj podrobné informácie, a to dokonca rozdelenie jednotlivých pôžičiek podľa jednotlivých vysokých škôl a aj podľa toho, ktorí študenti ich poberali. Vzhľadom na to opakujem ešte raz, výbor odporúča prijať výročnú správu o činnosti a hospodárení Študentského pôžičkového fondu. Ďakujem. (Potlesk.)
P. Hrušovský, predseda NR SR: (2004-05-14):
Otváram rozpravu. Chcem informovať, že do rozpravy som dostal jednu písomnú prihlášku, pani poslankyne Sabolovej za poslanecký klub Kresťanskodemokratického hnutia.
Zmajkovičová, Renáta, podpredsedníčka NR SR (2013-12-06):
Pán poslanec Blaha.
Pčolinský, Peter, poslanec NR SR (2016-04-26):
Ďakujem. Pán minister, nechcem sa vás dotknúť, ale musím súhlasiť s pánom Budajom, ten váš úvod vystúpenia bol dosť osobný, dosť útočný a ten zvyšok toho vášho vystúpenia, teraz neviem, čo ste tým chceli povedať, tým zvyškom, ale pre mňa bezobsažný. Ale k tomu úvodu, viete, váš kolega Peter Pellegrini, tu som, v relácii „O päť minút dvanásť“ zhodnotil parlament, resp. doterajší priebeh, veľmi negatívne, že sú tu len hádky, naťahovanie, osobné spory a tak ďalej a tak ďalej. Ako STV-čka to krásne zostrihala, ten úvod. Ale viete, už druhýkrát vy sám ste k tomu teraz prispel. Tak pre mňa otázka je, že či vás to baví, hej? Lebo toto bolo podľa mňa úplne zbytočné z našej strany. A ešte k vašej poznámke o výsledku volieb. Ste si istý, že občania chceli takúto vládnu? Naozaj ste si istý? Ja teda nie. Ďakujem.
Hlina, Alojz, poslanec NR SR (2012-05-16):
Ďakujem pekne za slovo a ďakujem aj za vecný a múdry príspevok do rozpravy. Zaznel hlas múdreho muža, povstaňte, som bol jediný. Už len paradoxom je, že hlavný ideológ SaS-ky pán Poliačik sa pri tom prejave tuná brouzdá internetom, neviem, čo tam dohľadáva, dokonca ide aj telefonovať. Áno, aj ja dokážem nazbierať pod petíciu za zrušenie parlamentu 100-tisíc?, 200-tisíc podpisov? – povedzte koľko? Dokážem. Som si ochotný sa na to staviť. Páčil sa mi výraz avanturizmus a je hodný múdreho a cnostného muža. Ja som tu za nevzdelaného, ako pán Poliačik hovorí, hodný toho, aby som išiel dojiť ovce, variť guláš. Nuž, dovoľte mi teda povedať, že k tomu, čo som povedal, ešte dopĺňam pre predkladateľov, že život nie je žúrka a ústava nie je časopis Playboy. A na záver mi dovoľte ešte sa spýtať. Preboha, poslanci SMER-u, to vážne idete za toto hlasovať?!
Holý, Štefan, dočasne poverený podpredseda vlády SR (2023-03-22):
Vážený pán predsedajúci, vážené panie poslankyne, vážené páni poslanci, vládny návrh zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam, tzv. katastrálny zákon, v znení neskorších predpisov a ktorým sa menia a dopĺňajú niektoré zákony, bol vypracovaný s cieľom odstrániť nedostatky katastrálneho zákona, ktoré vznikli jeho početnými novelizáciami, čím bola z legislatívno-technického a vecného hľadiska narušená vnútorná konzistentnosť tohto právneho predpisu. Vládny návrh zákona zavádza na základe požiadavky Ministerstva kultúry Slovenskej republiky a Ministerstva pôdohospodárstva a rozvoja vidieka Slovenskej republiky evidovanie ruín ako kultúrnych pamiatok. Vládny návrh zákona ďalej podrobnejšie upravuje právne postavenie a kompetencie katastrálnej inšpekcie, precizuje a dopĺňa právnu úpravu katastrálnych konaní. Vládnym návrhom zákona sa zjednodušuje návrh na začatie katastrálneho konania v listinnej podobe. Podrobnejšie sa upravuje konanie o zázname, pričom sa zavádza možnosť vykonania záznamu v časti. Rovnako sa precizuje právna úprava konania o poznámke. Bližšie sa upravuje prešetrovanie údajov katastra a zároveň sa ustanovuje lehota na toto prešetrenie. V súvislosti s prístupom k údajom katastra prostredníctvom katastrálnych portálov sa zavádza povinná bezplatná registrácia na účel plnenia povinností vyplývajúcich z právnych predpisov upravujúcich nakladanie s osobnými údajmi a za účelom zabezpečenia ochrany osobných údajov osôb evidovaných v katastri, ako aj na účel zabránenia zneužívania údajov katastra. Údaje z tejto registrácie budú môcť byť použité aj pre potreby orgánov činných v trestnom konaní. Vládny návrh zákona taktiež ustanovuje novú skutkové podstaty priestupkov, ako aj porušenia poriadku na úseku katastra nehnuteľností. Vládnym návrhom zákona sa zároveň upravuje zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov, zákon Národnej rady Slovenskej republiky č. 202/1995 Z. z., to je devízový zákon, a zákon, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov, zákon Národnej rady Slovenskej republiky č. 145/95 Z. z. o správnych poplatkoch v znení neskorších predpisov, zákon č. 527/2002 Z. z. o dobrovoľných dražbách, zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a zákon č. 586/2003 Z. z. o advokácii a o zmene a doplnení zákona č. 455/91 Zb. o živnostenskom podnikaní (živnostenský zákon) v znení neskorších predpisov. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
P. Hrušovský, predseda NR SR: (2002-11-19):
Prosím, prezentujme sa a hlasujme. (Hlasovanie.) Prítomných je 129 poslancov, za návrh 86, proti 20, zdržalo sa 22, nehlasoval 1. Uvedené body zo spoločnej správy sme schválili. Ďalší návrh, pán poslanec. M. Abelovský, poslanec: Keďže sa zákon prijíma v skrátenom konaní, navrhujem, pán predseda, aby ste otvorili rozpravu.
P. Hrušovský, podpredseda NR SR: (2001-12-13):
(Hlasovanie.) Prítomných je 96 poslancov, za 77, proti 10, zdržali sa 5, nehlasovali 4. Konštatujem, že návrh sme schválili . Ďakujem pani ministerke, aj pánu spravodajcovi. Pani ministerke aj za spoluprácu pri prerokúvaní vládneho návrhu zákona o štátnom rozpočte na rok 2002. Budeme pokračovať v rokovaní hlasovaním o vládnom návrhu zákona o vysokých školách a o zmene a doplnení niektorých zákonov , ktorý prerokúvame ako tlač 1243 v prvom čítaní. Poprosím teraz pána poslanca Šlachtu, ktorého poveril gestorský výbor, aby uvádzal jednotlivé hlasovania. Rozprava o tomto návrhu zákona bola skončená, vystúpil navrhovateľ, pán spoločný spravodajca so svojimi záverečnými stanoviskami. Prosím, pán poslanec Šlachta, o návrh uznesenia k prvému hlasovaniu. Š. Šlachta, poslanec: Ďakujem pekne za slovo. V rozprave vystúpilo osem pánov poslancov a odzneli tri návrhy.
M. Hort, podpredseda NR SR: (2009-06-17):
Prerušujem rokovanie o tomto bode programu. Budeme hlasovať o 17.00 hodine. A pristúpime k nasledujúcemu bodu, ktorým je prvé čítanie o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 311/2001 Z. z. v znení neskorších predpisov . Tento návrh ste dostali ako tlač 1096 a návrh na jeho pridelenie na prerokovanie výborom je v rozhodnutí č. 1130. Opäť dávam slovo pánovi poslancovi Petrovi Gaburovi, aby návrh zákona uviedol. Nech sa páči, pán poslanec. (Hlasy v sále.) Ide o tlač 1096, Zákonník práce. (Reakcia z pléna.) Áno, je to nedeľa.
Paška, Pavol, predseda NR SR (2013-05-22):
Dámy a páni, budeme pokračovať. Nech sa páči, pán poslanec Osuský v rozprave.
Figeľ, Ján, podpredseda NR SR (2014-03-19):
Ďakujem pekne. Tým sme vyčerpali celú všeobecnú rozpravu, ktorú vyhlasujem týmto za skončenú. Chce sa vyjadriť pán minister? Nech sa páči.
L. Žitňanská, poslankyňa: (2006-12-12):
Uvediem najskôr body, o ktorých treba hlasovať spoločne s návrhom gestorského výboru schváliť ich. Sú to body 1, 2, 3, 4, 5, 6, 7, 8, 10, 11, 12, 14, 15, 16, 17, 18, 21, 22, 24, 25, 26, 28, 29, 30, 31 a 32.
Košútová, Magda, poslankyňa NR SR (2014-01-28):
Ďakujem pekne. Pán predseda, dajte, prosím, hlasovať o bodoch spoločnej správy č. 1, 4, a 5 spoločne s návrhom gestorského výboru uvedené body schváliť.
Bugár, Béla, podpredseda NR SR (2018-02-02):
Pani poslankyňa Šebová.
Blanár, Juraj, podpredseda NR SR (2023-02-07):
Toto bolo jediné vystúpenie v rozprave, preto vyhlasujem všeobecnú rozpravu za uzavretú. Chce sa k rozprave vyjadriť pani navrhovateľka? Áno, nech sa páči.
Bagačka, Michal, poslanec NR SR (2018-05-29):
Ďakujem pekne za slovo. V rozprave nevystúpil nikto. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Žiga, Peter, podpredseda NR SR (2024-04-24):
Pán poslanec Sabo.
P. Pelegrini, poslanec: (2010-02-02):
Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 8. januára 2010 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny výbor a výbor pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní odo dňa jeho pridelenia. Pani predsedajúca, otvorte, prosím, rozpravu. Ďakujem.
Laurenčík, Milan, podpredseda NR SR (2021-07-23):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie. Vyhlasujem rozpravu za skončenú. Predpokladám, že k rozprave, ktorá nebola, nechce zaujať stanovisko navrhovateľka ani pán spravodajca, preto prerušujem rokovanie o tomto bode programu. Kolegyne, kolegovia, teraz budeme opäť pokračovať v prerušenom rokovaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (tlač 614). Poprosím pána ministra zdravotníctva Slovenskej republiky Vladimíra Lengvarského, aby zaujal miesto pre navrhovateľov, takisto pani spravodajkyňu, pani poslankyňu a predsedníčku výboru pre zdravotníctvo Janku Bittó Cigánikovú, aby zaujala miesto pre spravodajcu. Do rozpravy je písomne prihlásený pán poslanec... (Reakcie z pléna.) Faktické sme nedokončili? Pardon. Takže faktické poznámky ešte na vystúpenie pána poslanca Radovana Kazdu. Ako posledná, pán poslanec Ondrej Dostál. Nech sa páči.
Pčolinský, Peter, podpredseda NR SR (2022-12-13):
Ďakujem. S faktickou pán poslanec Suja.
Sulík, Richard, predseda NR SR (2010-12-07):
Ďakujem pekne. S faktickými poznámkami sa prihlásili dvaja poslanci. Uzatváram možnosť prihlásiť sa do faktických poznámok. Slovo má pán poslanec Poliačik.